Ccntralhandel.skarnmarc;n
KESKUSKAUPPAKAMARI
Leena Linnainmaa

LAUSUNTO 8.5.2007	1 (2)

C

Oikeusministeriö Lainvalmisteluosasto PL 25
00023 Valtioneuvosto

L.	(	~'~,^q c(A.,A.v

ARVIOMUISTIO YHDISTYSLAIN MUUTOSTARPEESTA
Oikeusministeriö on pyytänyt Keskuskauppakamarin lausuntoa yhdistyslain muutos-tarpeesta laaditusta arviomuistiosta. Keskuskauppakamari lausuu asiasta seuraavan.

Keskuskauppakamari kannattaa tarpeellisten muutosten tekemistä yhdistyslakiin, mutta kokonaisuudistusta tai merkittävää osittaisuudistusta ei voida pitää aiheellisena. Yhdistyslaki on osoittautunut varsin toimivaksi, ja se mandollistaa kooltaan ja toiminnaltaan erilaiset yhdistykset. Todelliseen tarpeeseen perustumattomat muutokset voi-vat hankaloittaa yhdistysten toimintaa. Jatkovalmistelussa on syytä valita muutosten kohteeksi vain ne säännökset, joiden muuttaminen edistää yhdistystoimintaa,
Hallinnontarkastus
Keskuskauppakamari pitää tärkeänä, että yhdistyslakiin otetaan säännökset, jotka mandollistavat nykyistä maallikkotilintarkastusta vastaavan hallinnontarkastuksen niissä yhdistyksissä, joissa ei ole KHT- tai HTM-tilintarkastajaa.

Arviomuistiossa esitetään hallinnontarkastuksen osalta annettavaksi yksityiskohtaiset säännökset. Keskuskauppakamari korostaa sitä, ettei sääntelyn pidä olla niin raskasta, että sillä vaikeutettaisiin hallinnontarkastuksen toteuttamista käytännössä. Säännösten on sen sijaan oltava selkeät, jotta ne tukisivat asianmukaisen hallinnontarkastuksen toimittamista.

Hallintorakenteen muuttaminen

Keskuskauppakamari vierastaa sitä ajatusta, että yhdistyslain hallintoa koskevia säännöksiä muutettaisiin osakeyhtiölain ja osuuskuntalakia vastaaviksi. Perusteluna ei voida käyttää sitä, että säätämällä toimitusjohtajasta yhdistysten hallituksiin saataisiin helpommin jäseniä, kun hallituksen vastuu pienenisi.

Hallitukselle kuuluvaa ohjaus- ja valvontavastuuta ei voida vähentää säätämällä yhdistyksen toimitusjohtajasta. Sen sijaan lainmuutos, joka tekisi toimitusjohtajasta yhdistyksen toimielimen vastaavasti kuin osakeyhtiölaissa, voisi tehdä hankalaksi saada
Aleksanterinkatu 17, PL 1000, 00101 Helsinki, Puhelin (09) 696 969, Faksi (09) 650 303, Y-tunnus 0201469-2
Nordea 200138-467796, Okopankki 580013-20097883, Sampo 800011-1.76701

MM.( I1,iinlik rJi

(:'c•nlraIhandc:lskarnrnarc-rn
KESKUSKAUPPAKAMARI
2 (2)
yhdistyksille toimitusjohtajia ottaen huomioon monien aatteellisten yhdistysten rajalliset resurssit maksaa toimielinasemassa olevan toimitusjohtajan asemaa ja vastuuta vastaavaa palkkiota.

Hyvän tavan vastaisuus

Keskuskauppakamari ei kannata sitä, että yhdistyslaista poistettaisiin vaatimus yhdistyksen tarkoitukselta edellytettävästä hyvien tapojen mukaisuudesta. On tärkeää, että yhdistysrekisterillä on mandollisuus torjua sellaisten yhdistysten rekisteröinti, jotka eivät ole suorastaan lain vastaisia mutta kuitenkin hyvien tapojen vastaisia. Alankomaissa on ollut tapaus, jossa viranomaisilla ei ollut mandollisuutta estää pedofiliaa edistävän järjestön rekisteröimistä. Suomen yhdistyslakia ei pidä muuttaa siten, että yhteiskunnan kannalta vahingollisten yhdistysten perustamista helpotettaisiin.

Sähköinen osallistuminen

Keskuskauppakamari kannattaa sitä, että yhdistyslaissa edistetään mandollisuuksien mukaan sähköistä osallistumista, vaikka käytännössä teknologia ei vielä tältä osin ole niin kehittynyttä, että yhdistyksille olisi tästä erityistä hyötyä. Joustavilla säännöksillä voisi olla mandollista varautua tulevaan teknologiakehitykseen.

Kari Jalas 

toimitusjohtaja

KESKUSKAUPPAKAMARI

Aleksanterinkatu 17, PL 1000, 00101 Helsinki, Puhelin (09) 696 969, Faksi (09) 650 303, Y-tunnus: 0201469-2
Norden 200138-467796, Okopankki 580013-20097883, Sampo 800011-176701